  Виталий Пронин Удмуртиын кылдытӥське кадровой резерв. Вожвылъяськонэ пыриськон понна мылкыддэс верано 15-тӥ инвожоозь.  21-тӥ куартолэзьысен ялэмын вожвылъяськон. Со пыр ортчем 30 тужгес усто кивалтӥсьёс ужзэс азинтозы элькун кивалтонын, огазеяськонъёсын но предприятиосын. Вожвылъяськонлэн куронъёсыныз тодматскыны но куриськон кельтыны луэ udmurtia.team/doc/ вотэсбамын. 29-тӥ-30-тӥ инвожое кивалтӥсьёс ортчозы нырысетӥ сӥс пыр, 15-тӥ гудырикошконэ луоз финал. Дунъясьёс учкозы, макем дэмласькисьёс быгато сэрттыны-пертчыны кылдэм шуг-секытъёсты. Сергей Захаров  